Cuba

Cuba o a Ripublica di Cuba hè un statu isulanu in u mare di i Caraibi. Hè situatu à u sudu di i Stati Uniti, à u livanti di u Messicu, à u punenti di Haiti è à u suduvestu di e Bahamas. Hè cumpigliatu in a so maiò parte di l'isula di Cuba, a più grande isula di l'Antigli, ma ci sò ancu altre isule chì facenu parte di u paese, cum'è l'isula di a Ghjuventù. Cuba hè u più grande statu indipendente di l'Antigli cù una superficia di 109.884 km². A capitale cubana hè L'Avana, situata à u norduvestu di l'isula principale. 

A lingua ufficiale hè u spagnolu è a muneta u pesò cubanu. A pupulazione tutale hè di 11.032.343 abitanti in u 2021. Sò chjamati cubani (cubanos in spagnolu). U ghjornu di a festa naziunale hè u 1u di ghjennaghju, anniversariu di a fine di a rivoluzione cubana in u 1959. L'attuale capu di Statu è Primu sicritariu di u Partitu cumunista di Cuba hè Miguel Díaz-Canel dapoi u 2019.

 Giugraffia 

 Situazione giugraffica 
sinistra|miniatura|A Sierra Maestra di Cuba
sinistra|miniatura|Pico Turquino
sinistra|miniatura|A curdigliera di Guaniguanico
Cuba hè un Statu isulanu in u Mare Caraibicu, situatu à u sudu di i Stati Uniti è di e Bahamas, à u livanti di u Messicu è à u punenti di l'isula d'Hispaniola (Haiti è Ripublica duminicana). Ci sò 150 km trà Cuba è u Sudu di a Florida è 200 km trà u Statu messicanu di Yucatàn è l'isula principale di Cuba. U paese hè circundatu da u mare di i Caraibi è hè situatu à pochi chilometri à u Sudu di u tropicu di u Cancru. Cuba essendu un arcipalegu, parechje isule cumpiglianu u paese. A più maiò hè l'isula di Cuba è a sicunda più impurtante hè l'isula di a Ghjuventù. Ci sò ancu 4.095 isule corraine chì facenu parte di u tarritoriu cubanu ma a maiò parte di 'sse isule sò incampevure.

 Rilievu 
I piani è e piaghje raprisintanu 80% di a superficia di Cuba. Ci sò trè catene muntagnose situate nantu à l'isula principale di u paese :

 a curdigliera di Guaniguanico à u norduvestu di l'isula; 699 metri d'altitudine
 u massicciu di Guamuhaya à u centru di l'isula; 1.140 metri d'altitudine
 a Sierra Maestra à u suduvestu di l'isula; 1.974 metri d'altitudine

 Idrograffia 
L'isula di Cuba pussede parechji corsi d'acqua. I più impurtanti sò u río Cauto (343 km) è u río Toa (130 km).

 Clima 
Cuba hè situata à solu pochi chilometri à u sudu di u tropicu di u Cancru. U clima hè dunque trupicale è a media di timperatura hè superiore à 25°C nantu à a maiò parte di u tarritoriu. Da u mese di nuvembri à u mese d'aprile si trova a staggione secca, è da maghju à uttrovi a staggione umeda. A timperatura media à L'Avana, à u nordu di Cuba, hè di 25,2°C.
+Clima di L'AvanaGhjFerMarAprMagGhjLugAosSitUttNuvDicAnnuTimp. mas.
med. (°C)25.826.127.628.629.830.531.331.631.029.227.726.528.8Timp. media (°C)22.222.423.724.826.127.027.627.927.426.124.523.025.2Timp. min. med. (°C)18.618.619.720.922.423.423.824.123.823.021.319.521.6Precip. (mm)64.468.646.253.798.0182.3105.699.6144.4180.588.357.61189.2

 Dimugraffia 
miniatura|El Vedado, L'Avana, Cuba
A pupulazione di Cuba hè di 11,19 millioni d'abitanti in u 2023. A capitale, L'Avana, pussede 2,138 millioni d'abitanti (in u 2022).
+E cinque più grande cità per pupulazioneCitàPupulazione (2022)1.L'Avana2.138.0002.Santiago de Cuba431.4103.Camagüey310.8104.Holguín302.8905.Guantánamo213.375

 Storia 

 Cultura 

 Ecunumia 

 Pulitica è administrazione 

 Ligami è riferenze 
Categoria:America di u Nordu